Die Water Polo Arena (Waterpolo Arena) in Londen is die stadion waar die verskillende waterpolo-items vir mans en dames tydens die Olimpiese Somerspele van 2012 gehou is. Die tydelike konstruksie is in die Olimpiese Park in Stratford, Londen, langs die London Aquatics Centre opgerig. Dit is die eerste keer in die geskiedenis van die Spele wat 'n aparte stadion vir waterpolo gebou is. Konstruksie begin in die lente van 2011 en word in Mei 2012 voltooi. Na afloop van die Spele sal die stadion afgebreek en hergebruik of weer elders opgerig word. Die stadion het 'n 37 m kompetisie-swembad en 'n kleiner oefen-swembad. Dit bied sitplek vir 5 000 toeskouers. Wikimedia Commons het meer media in die kategorie Water Polo Arena.